Period: Old Babylonian
Genre: Literary
Transliteration:
<SURFACE>
iri{ki} na-nam iri{ki} na-nam na-an-dur₂-ru-ne-en-de₃-en
nibru{ki} iri{ki} na-nam na-an-dur₂-ru-ne-en-de₃-en
dur{ŋiš}ŋišnimbar{ki} iri{ki} na-nam na-an-dur₂-ru-ne-en-de₃-en
id₂-sal-la id₂ kug-bi na-nam
kar-ŋeštin-na kar-bi na-nam
kar-a-sar kar {ŋiš}ma₂ us₂-bi na-nam
pu₂-lal₃ pu₂ a dug₃-ga-bi na-nam
id₂-nun-bi-ir-tum₂ pa₅ mul-bi na-nam
ib₂-ta-gid₂-i-de₃ 5(u) sar-am₃ gana₂ ŋar-bi na-nam
{d}en-lil₂ ŋuruš tur-bi na-nam
{d}nin-lil₂ ki-sikil tur-bi na-nam
{d}nun-bar-še-gu-nu um-ma-bi na-nam
ud-ba ki-sikil ama ugu-na ša na-mu-un-degₓ(RI)-degₓ(RI)
{d}nin-lil₂-le {d}nun-bar-še-gu-nu ša na-mu-un-degₓ(RI)-degₓ(RI)
id₂ kug-ga-am₃ nu-nus-e id₂ kug-ga-am₃ a nam-mi-tu₅-tu₅
{d}nin-lil₂-le gu₂ id₂-nun-bi-ir-tum₂-ka nam-mi-in-du-de₃
i-bi₂ kug-ga-am₃ u₃-mu-un-e i-bi₂ kug-ga-am₃ i-bi₂ ba-e-ši-bar-re
kur gal a-a {d}mu-ul-lil₂ i-bi₂ kug-ga-am₃ i-bi₂ ba-e-ši-bar-re
sipad na-aŋ₂ tar-tar-re i-bi₂ kug-ga-am₃ i-bi₂ ba-e-ši-bar-re
a-da-lam mu-bi am₃-i-i še am₃-mi-ib₂-su-ub-be₂
šag₄ hul₂ a hi-li šag₄-ge si-a-na am₃-mu-un-di-ni-ib-da₁₃-da₁₃
na šag₄...mu-ni-in-degₓ(RI) muštug₂ mu-na-ze₂-eŋ₃ ŋeštug₂ mu-na-an-šum₂
id₂ kug-ga-am₃ munus-e id₂ kug-ga-am₃ a im-ma-ni-tu₅-tu₅
{d}nin-lil₂-le gu₂ id₂-nun-bi-ir-tum₂-ka i-im-du-de₃
igi kug-ga-am₃ lugal-e igi kug-ga-am₃ igi im-ma-ši-in-bar
...gal a-a {d}en-lil₂-le igi kug-ga-am₃ igi im-ma-ši-in-bar
...na-aŋ₂ tar-tar-re igi kug-ga-am₃ igi im-ma-ši-in-bar
...ga-e-dug₄ mu-na-ab-be₂ nu-un-da-ra-ši-ib-še-ge
...ne ga-e-su-ub mu-na-ab-be₂ nu-un-da-ra-ši-ib-še-ge
gal₄-la-ŋu₁₀ tur-ra-am₃ peš₁₁ nu-mu-un-zu
šu-um-du-um-ŋu₁₀ tur-ra-am₃ še su-ub nu-un-zu
ama-ŋu₁₀ ba-zu-zu šu-ŋu₁₀ mu-un-sag₃-ge
ad-da-ŋu₁₀ ba-zu-zu šu sa₂-bi mu-un-e
a-da-lam ma-la-ra dug₄-ga-ŋu₁₀-uš nu-me-e ba-na-silig-ge-en
{d}en-lil₂-le sukkal-a-ni {d}nuska-ra gu₃ mu-na-de₂-e
sukkal {d}nuska-ŋu₁₀ ud-ul a-ra-zu
šidim gal e₂-kur-ra ud-ul-la lugal-ŋu₁₀
{lu₂}ki-sikil ne-en sag₉-ga-ra ne-en mul-la-ra
{d}nin-lil₂ ne-en sag₉-ga-ra ne-en mul-la-ra
lu₂ ŋiš₃ na-an-dug₄ lu₂ ne na-an-ni-su-ub
sukkal lugal-a-ni {ŋiš}ma₂-gin₇ mu-un-ši-de₆
eš₂ {ŋiš}ma₂ tur-ra-am₃ mu-un-ši-ib₂-tum₂...
{ŋiš}ma₂ gu-la-am₃ mu-un-ši-ib₂-tum₂-e
lugal-ŋu₁₀ <unk> ga-e dirig-ga-am₃
ŋiš₃-bi na-mu-un-dug₄ ne-bi na-mu-un-su-ub
a-a {d}en-lil₂ <unk> ga-e dirig-ga-am₃
ŋiš₃-bi na-mu-un-dug₄ ne-bi na-mu-un-su-ub
kiŋ₂-kiŋ₂-a-na šu-ni ba-an-dab₅
ŋiš₃-bi na-mu-un-dug₄ ne-bi na-mu-un-su-ub
<unk> peš₁₀ tur-ra-še₃ im-ma-da-ab-nu₂-e
ŋiš₃-bi im-ma-ni-in-dug₄ ne-bi im-ma-ni-in-su-ub
ŋiš₃ 1(diš) dug₄-ga-ni ne 1(diš) su-ub-ba-ni
a {d}suen{d}dil-im₂-babbar-ra šag₄ mu-na-ni-ri
{d}en-lil₂ ki-ur₃-ra im-ma-ni-in-dib-be₂
{d}en-lil₂ ki-ur₃-ra dib-dib-be₂-da-ni
diŋir gal-gal 5(u)-ne-ne
diŋir nam tar-ra 7(diš)-na-ne-ne
{d}en-lil₂ ki-ur₃-ra im-ma-ni-in-dab₅-be₂-ne
{d}en-lil₂ u₂-zug₄-ge iri-ta ba-ra-e₃ e₃-ba-ra
{d}nu-nam-nir u₂-zug₄-ge iri-ta ba-ra-e₃ e₃-ba-ra
{d}en-lil₂ niŋ₂-nam-še₃ nam mu-un-tar-ra-ke₄
{d}nu-nam-nir niŋ₂-nam-še₃ nam mu-un-tar-ra-ke₄
{d}en-lil₂ i₃-ŋen {d}nin-lil₂ in-us₂
{d}nu-nam-nir i₃-ŋen ki-sikil mu-un-sar-re
{d}en-lil₂-le lu₂ abula-ra gu₃...
lu₂ abul-la lu₂ {ŋiš}si-ŋar-ra
lu₂ {ŋiš}suhub₄ lu₂ {ŋiš}si-ŋar kug-ga
nin-zu {d}nin-lil₂-le i-im-ŋen
ud-da en₃-ŋu₁₀ mu-ra-tar-re
za-e ki-ŋu₁₀ nam-mu-ni-in-pad₃-de₃
{d}nin-lil₂-le lu₂ abul-la-ra gu₃...
mu-lu abula mu-lu...
mu-lu {ŋiš}suhub₄ mu-lu...
{d}mu-ul-lil₂ u₃-mu-un-zu me-ta...
{d}en-lil₂-le lu₂ abul-la-ra...mu-lu
lugal-ŋu₁₀ sag₉-sag₉-ga...
{d}en-lil₂-le...
umuš-ŋa₂ i-ni-in-tar...
šag₄ sug₄-ge-da-ŋu₁₀...
{d}mu-ul-lil₂ u₃-mu-un kur-kur-ra-ke₄...
{d}mu-ul-lil₂ u₃-mu-un-zu i₃-me-a-gin₇ u₃ me-e ga-ša-an-zu-ŋen
ud-da nin-ŋu₁₀-me-en <unk> zu šu-ŋu₁₀ he₂-tag-ge
a u₃-mu-un-zu a dadag-ga šag₄-ŋa₂ i₃-ŋal₂
a {d}suen-na a dadag-ga šag₄-ŋa₂ i₃-ŋal₂
a lugal-ŋu₁₀ an-še₃ he₂-du a-ŋu₁₀ ki-še₃ he₂-du
a-ŋu₁₀ a lugal-ŋa₂-gin₇ ki-še₃ he₂-em-ma-du
...nam lu₂ abul-la-ra da-ga-na ba-nu₂
...im-ma-ni-in-dug₄ ne im-ma-ni-in-su-ub
...ne 1(diš) su-ub-ba-ni
...mu-na-ni-ri
...{d}nin-lil₂ in-us₂
...i₃-ŋen ki-sikil...
...id₂ lu₂ gu₇-gu₇-e...im-ma-te
...id₂ lu₂ gu₇-gu₇-ŋu₁₀
...{d}nin-lil₂-le i-im-ŋen
...en₃-ŋu₁₀...
...ki-ŋu₁₀...
...id₂ lu₂ gu₇-gu₇ {d}nin-lil₂ im-ma-te
...id₂ lu₂...
...u₃-mu-un-zu me-ta...
...lu₂ id₂-kur-ra-še₃...
...
...sag₉-sag₉-ga...
umuš-ŋa₂ i-ni-in-tar-ra inim-ŋa₂...
šag₄ sug₄-ge-da-ŋu₁₀...
{d}mu-ul-lil₂ u₃-mu-un kur-kur-ra-ke₄ ŋa₂-a-ra...ha-ma-an-dug₄
{d}mu-ul-lil₂ u₃-mu-un-zu i₃-me-a-gin₇ u₃ ŋe₂₆-e ga-ša-an-zu-me-en
ud-da nin-ŋu₁₀-me-en <unk> zu šu-ŋu₁₀ he₂-tag-ge
a u₃-mu-un-zu a dadag-ga šag₄-ŋa₂ i₃-ŋal₂
a {d}suen-na a dadag-ga šag₄-ŋa₂ i₃-ŋal₂
a lugal-ŋu₁₀ an-še₃ he₂-du a-ŋu₁₀ ki-še₃ he₂-du
a-ŋu₁₀ a lugal-ŋa₂-gin₇ ki-še₃...
{d}en-lil₂-le lu₂ id₂-kur-ra-gin₇ da-ga-na ba-nu₂
ŋiš₃ im-ma-ni-in-dug₄ ne im-ma-ni-in-su-ub
ŋiš₃ 1(diš) dug₄-ga-ni ne 1(diš) su-ub-ba-ni
a {d}nin-a-zu lugal eš₂-gana₂ gid₂-da šag₄ mu-na-ni-ri
{d}en-lil₂ i₃-ŋen {d}nin-lil₂ in-us₂
{d}nu-nam-nir i₃-ŋen ki-sikil mu-un-sar-re
<unk> <unk> <unk> lu₂ {ŋiš}ma₂-addir-ra...
<unk> <unk> <unk> lu₂...
...i-im-ŋen
...en₃-ŋu₁₀ mu-ra-tar-re
...nam-mu-ni-in-pad₃-de₃
...{ŋiš}ma₂-addir-ra {d}nin-lil₂ im-ma-te
lu₂ {ŋiš}ma₂-addir-ra-ke₄
...me-ta ba-ŋen e-ne-ra mu-na-ab-be₂
...mu-lu <unk> <unk> <unk> e inim mu-ni-ib-gi₄-gi₄
...sag₉-sag₉-ga ba-ra-mu-da-ab-dug₄
{d}en-lil₂-le sag₉-sag₉-ga ba-ra-mu-da-ab-dug₄
umuš-ŋa₂...inim-ŋa₂ i-ni-in-sig₁₀-ge-am₃
šag₄ sug₄-ge-da-ŋu₁₀ ba-e-de₃-si-in
...lugal kur-kur-ra-ke₄...ha-ma-an-dug₄
{d}mu-ul-lil₂ u₃-mu-un-zu i₃-me-a-gin₇ u₃ ŋe₂₆-e ga-ša-an-zu-me-en
ud-da nin-ŋu₁₀-me-en <unk> zu šu-ŋu₁₀ he₂-tag-ge
a u₃-mu-un-zu a dadag-ga šag₄-ŋa₂ i₃-ŋal₂
a {d}suen-na a dadag-ga šag₄-ŋa₂ i₃-ŋal₂
a lugal-ŋu₁₀ an-še₃ he₂-du a-ŋu₁₀ ki-še₃ he₂-du
a-ŋu₁₀ a lugal-ŋa₂-gin₇ ki-še₃...
{d}en-lil₂-le nam <unk> <unk> <unk> e da-ga-na...
ŋiš₃ im-ma-ni-in-dug₄ ne...
ŋiš₃ 1(diš) dug₄-ga-ni ne 1(diš)...
a {d}en-bi₂-lu-lu ku₃-ŋal₂ id₂-da šag₄...
en za-e-me-en lugal za-e-me-en
{d}en-lil₂ en za-e-me-en lugal za-e-me-en
{d}nu-nam-nir en...lugal...
en <unk> ma en uru₁₈-na...
en gu mu₂-mu₂ en še mu₂-mu₂ za-e-me-en
en an-na en he₂-ŋal₂ en ki-a za-e-me-en
...ki-a en he₂-ŋal₂ en an-na za-e-me-en
{d}en-lil₂ an-na {d}en-lil₂...
en dug₄-ga-ni niŋ₂ nu-kur₂-ru-dam niŋ₂ ka ba-a-ni
dug₄-ga-ni saŋ du₃-du₃-a šu nu-bal-e-de₃
za₃-mi₂ dug₄-ga ama {d}nin-lil₂-la₂-še₃
a-a {d}en-lil₂ za₃-mi₂ kur gal

Cuneiform:
<SURFACE>
𒌷𒆠𒈾𒉆𒌷𒆠𒈾𒉆𒈾𒀭𒂉𒊒𒉈𒂗𒉈𒂗
𒂗𒆤𒆠𒌷𒆠𒈾𒉆𒈾𒀭𒂉𒊒𒉈𒂗𒉈𒂗
𒄙𒄑𒊷𒆠𒌷𒆠𒈾𒉆𒈾𒀭𒂉𒊒𒉈𒂗𒉈𒂗
𒀀𒇉𒊩𒆷𒀀𒇉𒆬𒁉𒈾𒉆
𒋼𒀀𒃾𒈾𒋼𒀀𒁉𒈾𒉆
𒋼𒀀𒀀𒊬𒋼𒀀𒄑𒈣𒍑𒁉𒈾𒉆
𒇥𒋭𒇥𒀀𒄭𒂵𒁉𒈾𒉆
𒀀𒇉𒉣𒁉𒅕𒁺𒉽𒂊𒀯𒁉𒈾𒉆
𒌈𒋫𒁍𒄿𒉈𒐐𒊬𒀀𒀭𒃷𒃻𒁉𒈾𒉆
𒀭𒂗𒆤𒄨𒌉𒁉𒈾𒉆
𒀭𒎏𒆤𒆠𒂖𒌉𒁉𒈾𒉆
𒀭𒉣𒁇𒊺𒄖𒉡𒌝𒈠𒁉𒈾𒉆
𒌓𒁀𒆠𒂖𒂼𒌋𒅗𒈾𒊭𒈾𒈬𒌧𒊑𒊑
𒀭𒎏𒆤𒇷𒀭𒉣𒁇𒊺𒄖𒉡𒊭𒈾𒈬𒌧𒊑𒊑
𒀀𒇉𒆬𒂵𒀀𒀭𒉡𒉭𒂊𒀀𒇉𒆬𒂵𒀀𒀭𒀀𒉆𒈪𒋗𒉀𒋗𒉀
𒀭𒎏𒆤𒇷𒄘𒀀𒇉𒉣𒁉𒅕𒁺𒅗𒉆𒈪𒅔𒁺𒉈
𒄿𒉈𒆬𒂵𒀀𒀭𒅇𒈬𒌧𒂊𒄿𒉈𒆬𒂵𒀀𒀭𒄿𒉈𒁀𒂊𒅆𒁇𒊑
𒆳𒃲𒀀𒀀𒀭𒈬𒌌𒆤𒄿𒉈𒆬𒂵𒀀𒀭𒄿𒉈𒁀𒂊𒅆𒁇𒊑
𒉺𒇻𒈾𒉘𒋻𒋻𒊑𒄿𒉈𒆬𒂵𒀀𒀭𒄿𒉈𒁀𒂊𒅆𒁇𒊑
𒀀𒁕𒇴𒈬𒁉𒀀𒀭𒄿𒄿𒊺𒀀𒀭𒈪𒌈𒋢𒌒𒁉
𒊮𒄾𒀀𒄭𒇷𒊮𒄀𒋛𒀀𒈾𒀀𒀭𒈬𒌧𒁲𒉌𒅁𒋺𒋺
𒈾𒊮...𒈬𒉌𒅔𒊑𒈬𒍑𒌆𒉿𒈬𒈾𒍢𒉘𒄑𒌆𒉿𒈬𒈾𒀭𒋧
𒀀𒇉𒆬𒂵𒀀𒀭𒊩𒂊𒀀𒇉𒆬𒂵𒀀𒀭𒀀𒅎𒈠𒉌𒋗𒉀𒋗𒉀
𒀭𒎏𒆤𒇷𒄘𒀀𒇉𒉣𒁉𒅕𒁺𒅗𒄿𒅎𒁺𒉈
𒅆𒆬𒂵𒀀𒀭𒈗𒂊𒅆𒆬𒂵𒀀𒀭𒅆𒅎𒈠𒅆𒅔𒁇
...𒃲𒀀𒀀𒀭𒂗𒆤𒇷𒅆𒆬𒂵𒀀𒀭𒅆𒅎𒈠𒅆𒅔𒁇
...𒈾𒉘𒋻𒋻𒊑𒅆𒆬𒂵𒀀𒀭𒅆𒅎𒈠𒅆𒅔𒁇
...𒂵𒂊𒅗𒈬𒈾𒀊𒁉𒉡𒌧𒁕𒊏𒅆𒅁𒊺𒄀
...𒉈𒂵𒂊𒋢𒌒𒈬𒈾𒀊𒁉𒉡𒌧𒁕𒊏𒅆𒅁𒊺𒄀
𒊩𒆷𒈬𒌉𒊏𒀀𒀭𒄩𒉡𒈬𒌧𒍪
𒋗𒌝𒁺𒌝𒈬𒌉𒊏𒀀𒀭𒊺𒋢𒌒𒉡𒌧𒍪
𒂼𒈬𒁀𒍪𒍪𒋗𒈬𒈬𒌧𒉺𒄀
𒀜𒁕𒈬𒁀𒍪𒍪𒋗𒁲𒁉𒈬𒌧𒂊
𒀀𒁕𒇴𒈠𒆷𒊏𒅗𒂵𒈬𒍑𒉡𒈨𒂊𒁀𒈾𒍂𒄀𒂗
𒀭𒂗𒆤𒇷𒈛𒀀𒉌𒀭𒉺𒌆𒊏𒅗𒈬𒈾𒌤𒂊
𒈛𒀭𒉺𒌆𒈬𒌓𒌌𒀀𒊏𒍪
𒁶𒃲𒂍𒆳𒊏𒌓𒌌𒆷𒈗𒈬
𒇽𒆠𒂖𒉈𒂗𒊷𒂵𒊏𒉈𒂗𒀯𒆷𒊏
𒀭𒎏𒆤𒉈𒂗𒊷𒂵𒊏𒉈𒂗𒀯𒆷𒊏
𒇽𒍑𒈾𒀭𒅗𒇽𒉈𒈾𒀭𒉌𒋢𒌒
𒈛𒈗𒀀𒉌𒄑𒈣𒁶𒈬𒌧𒅆𒁺
𒂠𒄑𒈣𒌉𒊏𒀀𒀭𒈬𒌧𒅆𒌈𒁺...
𒄑𒈣𒄖𒆷𒀀𒀭𒈬𒌧𒅆𒌈𒁺𒂊
𒈗𒈬<unk>𒂵𒂊𒋛𒀀𒂵𒀀𒀭
𒍑𒁉𒈾𒈬𒌧𒅗𒉈𒁉𒈾𒈬𒌧𒋢𒌒
𒀀𒀀𒀭𒂗𒆤<unk>𒂵𒂊𒋛𒀀𒂵𒀀𒀭
𒍑𒁉𒈾𒈬𒌧𒅗𒉈𒁉𒈾𒈬𒌧𒋢𒌒
𒆥𒆥𒀀𒈾𒋗𒉌𒁀𒀭𒆪
𒍑𒁉𒈾𒈬𒌧𒅗𒉈𒁉𒈾𒈬𒌧𒋢𒌒
<unk>𒆠𒀀𒌉𒊏𒂠𒅎𒈠𒁕𒀊𒈿𒂊
𒍑𒁉𒅎𒈠𒉌𒅔𒅗𒉈𒁉𒅎𒈠𒉌𒅔𒋢𒌒
𒍑𒁹𒅗𒂵𒉌𒉈𒁹𒋢𒌒𒁀𒉌
𒀀𒀭𒂗𒍪𒀭𒀸𒁽𒌓𒊏𒊮𒈬𒈾𒉌𒊑
𒀭𒂗𒆤𒆠𒃡𒊏𒅎𒈠𒉌𒅔𒁳𒁉
𒀭𒂗𒆤𒆠𒃡𒊏𒁳𒁳𒁉𒁕𒉌
𒀭𒃲𒃲𒐐𒉈𒉈
𒀭𒉆𒋻𒊏𒐌𒈾𒉈𒉈
𒀭𒂗𒆤𒆠𒃡𒊏𒅎𒈠𒉌𒅔𒆪𒁉𒉈
𒀭𒂗𒆤𒌑𒅲𒄀𒌷𒋫𒁀𒊏𒌓𒁺𒌓𒁺𒁀𒊏
𒀭𒉡𒉆𒉪𒌑𒅲𒄀𒌷𒋫𒁀𒊏𒌓𒁺𒌓𒁺𒁀𒊏
𒀭𒂗𒆤𒃻𒉆𒂠𒉆𒈬𒌧𒋻𒊏𒆤
𒀭𒉡𒉆𒉪𒃻𒉆𒂠𒉆𒈬𒌧𒋻𒊏𒆤
𒀭𒂗𒆤𒉌𒁺𒀭𒎏𒆤𒅔𒍑
𒀭𒉡𒉆𒉪𒉌𒁺𒆠𒂖𒈬𒌧𒊬𒊑
𒀭𒂗𒆤𒇷𒇽𒆍𒃲𒊏𒅗...
𒇽𒆍𒃲𒆷𒇽𒄑𒋛𒃻𒊏
𒇽𒄑𒋗𒁲𒌍𒇽𒄑𒋛𒃻𒆬𒂵
𒎏𒍪𒀭𒎏𒆤𒇷𒄿𒅎𒁺
𒌓𒁕𒇷𒈬𒈬𒊏𒋻𒊑
𒍝𒂊𒆠𒈬𒉆𒈬𒉌𒅔𒅆𒊒𒉈
𒀭𒎏𒆤𒇷𒇽𒆍𒃲𒆷𒊏𒅗...
𒈬𒇻𒆍𒃲𒈬𒇻...
𒈬𒇻𒄑𒋗𒁲𒌍𒈬𒇻...
𒀭𒈬𒌌𒆤𒅇𒈬𒌧𒍪𒈨𒋫...
𒀭𒂗𒆤𒇷𒇽𒆍𒃲𒆷𒊏...𒈬𒇻
𒈗𒈬𒊷𒊷𒂵...
𒀭𒂗𒆤𒇷...
𒌆𒂷𒄿𒉌𒅔𒋻...
𒊮𒋤𒄀𒁕𒈬...
𒀭𒈬𒌌𒆤𒅇𒈬𒌧𒆳𒆳𒊏𒆤...
𒀭𒈬𒌌𒆤𒅇𒈬𒌧𒍪𒉌𒈨𒀀𒁶𒅇𒈨𒂊𒂵𒊭𒀭𒍪𒁺
𒌓𒁕𒎏𒈬𒈨𒂗<unk>𒍪𒋗𒈬𒃶𒋳𒄀
𒀀𒅇𒈬𒌧𒍪𒀀𒌓𒌓𒂵𒊮𒂷𒉌𒅅
𒀀𒀭𒂗𒍪𒈾𒀀𒌓𒌓𒂵𒊮𒂷𒉌𒅅
𒀀𒈗𒈬𒀭𒂠𒃶𒁺𒀀𒈬𒆠𒂠𒃶𒁺
𒀀𒈬𒀀𒈗𒂷𒁶𒆠𒂠𒃶𒅎𒈠𒁺
...𒉆𒇽𒆍𒃲𒆷𒊏𒁕𒂵𒈾𒁀𒈿
...𒅎𒈠𒉌𒅔𒅗𒉈𒅎𒈠𒉌𒅔𒋢𒌒
...𒉈𒁹𒋢𒌒𒁀𒉌
...𒈬𒈾𒉌𒊑
...𒀭𒎏𒆤𒅔𒍑
...𒉌𒁺𒆠𒂖...
...𒀀𒇉𒇽𒅥𒅥𒂊...𒅎𒈠𒋼
...𒀀𒇉𒇽𒅥𒅥𒈬
...𒀭𒎏𒆤𒇷𒄿𒅎𒁺
...𒇷𒈬...
...𒆠𒈬...
...𒀀𒇉𒇽𒅥𒅥𒀭𒎏𒆤𒅎𒈠𒋼
...𒀀𒇉𒇽...
...𒅇𒈬𒌧𒍪𒈨𒋫...
...𒇽𒀀𒇉𒆳𒊏𒂠...
...
...𒊷𒊷𒂵...
𒌆𒂷𒄿𒉌𒅔𒋻𒊏𒅗𒂷...
𒊮𒋤𒄀𒁕𒈬...
𒀭𒈬𒌌𒆤𒅇𒈬𒌧𒆳𒆳𒊏𒆤𒂷𒀀𒊏...𒄩𒈠𒀭𒅗
𒀭𒈬𒌌𒆤𒅇𒈬𒌧𒍪𒉌𒈨𒀀𒁶𒅇𒂷𒂊𒂵𒊭𒀭𒍪𒈨𒂗
𒌓𒁕𒎏𒈬𒈨𒂗<unk>𒍪𒋗𒈬𒃶𒋳𒄀
𒀀𒅇𒈬𒌧𒍪𒀀𒌓𒌓𒂵𒊮𒂷𒉌𒅅
𒀀𒀭𒂗𒍪𒈾𒀀𒌓𒌓𒂵𒊮𒂷𒉌𒅅
𒀀𒈗𒈬𒀭𒂠𒃶𒁺𒀀𒈬𒆠𒂠𒃶𒁺
𒀀𒈬𒀀𒈗𒂷𒁶𒆠𒂠...
𒀭𒂗𒆤𒇷𒇽𒀀𒇉𒆳𒊏𒁶𒁕𒂵𒈾𒁀𒈿
𒍑𒅎𒈠𒉌𒅔𒅗𒉈𒅎𒈠𒉌𒅔𒋢𒌒
𒍑𒁹𒅗𒂵𒉌𒉈𒁹𒋢𒌒𒁀𒉌
𒀀𒀭𒎏𒀀𒍪𒈗𒂠𒃷𒁍𒁕𒊮𒈬𒈾𒉌𒊑
𒀭𒂗𒆤𒉌𒁺𒀭𒎏𒆤𒅔𒍑
𒀭𒉡𒉆𒉪𒉌𒁺𒆠𒂖𒈬𒌧𒊬𒊑
<unk><unk><unk>𒇽𒄑𒈣𒀀𒉺𒄐𒉻𒋛𒀀𒊏...
<unk><unk><unk>𒇽...
...𒄿𒅎𒁺
...𒇷𒈬𒈬𒊏𒋻𒊑
...𒉆𒈬𒉌𒅔𒅆𒊒𒉈
...𒄑𒈣𒀀𒉺𒄐𒉻𒋛𒀀𒊏𒀭𒎏𒆤𒅎𒈠𒋼
𒇽𒄑𒈣𒀀𒉺𒄐𒉻𒋛𒀀𒊏𒆤
...𒈨𒋫𒁀𒁺𒂊𒉈𒊏𒈬𒈾𒀊𒁉
...𒈬𒇻<unk><unk><unk>𒂊𒅗𒈬𒉌𒅁𒄄𒄄
...𒊷𒊷𒂵𒁀𒊏𒈬𒁕𒀊𒅗
𒀭𒂗𒆤𒇷𒊷𒊷𒂵𒁀𒊏𒈬𒁕𒀊𒅗
𒌆𒂷...𒅗𒂷𒄿𒉌𒅔𒋧𒄀𒀀𒀭
𒊮𒋤𒄀𒁕𒈬𒁀𒂊𒉈𒋛𒅔
...𒈗𒆳𒆳𒊏𒆤...𒄩𒈠𒀭𒅗
𒀭𒈬𒌌𒆤𒅇𒈬𒌧𒍪𒉌𒈨𒀀𒁶𒅇𒂷𒂊𒂵𒊭𒀭𒍪𒈨𒂗
𒌓𒁕𒎏𒈬𒈨𒂗<unk>𒍪𒋗𒈬𒃶𒋳𒄀
𒀀𒅇𒈬𒌧𒍪𒀀𒌓𒌓𒂵𒊮𒂷𒉌𒅅
𒀀𒀭𒂗𒍪𒈾𒀀𒌓𒌓𒂵𒊮𒂷𒉌𒅅
𒀀𒈗𒈬𒀭𒂠𒃶𒁺𒀀𒈬𒆠𒂠𒃶𒁺
𒀀𒈬𒀀𒈗𒂷𒁶𒆠𒂠...
𒀭𒂗𒆤𒇷𒉆<unk><unk><unk>𒂊𒁕𒂵𒈾...
𒍑𒅎𒈠𒉌𒅔𒅗𒉈...
𒍑𒁹𒅗𒂵𒉌𒉈𒁹...
𒀀𒀭𒂗𒉈𒇻𒇻𒆬𒅅𒀀𒇉𒁕𒊮...
𒂗𒍝𒂊𒈨𒂗𒈗𒍝𒂊𒈨𒂗
𒀭𒂗𒆤𒂗𒍝𒂊𒈨𒂗𒈗𒍝𒂊𒈨𒂗
𒀭𒉡𒉆𒉪𒂗...𒈗...
𒂗<unk>𒈠𒂗𒌸𒈾...
𒂗𒄖𒊬𒊬𒂗𒊺𒊬𒊬𒍝𒂊𒈨𒂗
𒂗𒀭𒈾𒂗𒃶𒅅𒂗𒆠𒀀𒍝𒂊𒈨𒂗
...𒆠𒀀𒂗𒃶𒅅𒂗𒀭𒈾𒍝𒂊𒈨𒂗
𒀭𒂗𒆤𒀭𒈾𒀭𒂗𒆤...
𒂗𒅗𒂵𒉌𒃻𒉡𒉽𒊒𒁮𒃻𒅗𒁀𒀀𒉌
𒅗𒂵𒉌𒊕𒆕𒆕𒀀𒋗𒉡𒁄𒂊𒉈
𒍠𒊩𒅗𒂵𒂼𒀭𒎏𒆤𒇲𒂠
𒀀𒀀𒀭𒂗𒆤𒍠𒊩𒆳𒃲